Selvom det var nummer tre mod nummer fire i Ishockeyligaen, så kunne man godt se at der er mange points forskel i tabellen. Høgene satte sig med højt tempo på kampen fra kampens start. Masser af afslutninger resulterede i at Thomas Reinert kunne sikre sig periodeføring på 1-0. William Kvistö-Larsson udbyggede til 2-0 i anden periode, hvor White Hawks stadig kontrollerede. I cirka 57 sekunder i tredje periode kom der spænding da Hvidovre reducerede, men nærmest lige efter scorede Thomas Reinert igen, inden Teemu Normio sluttede af til 4-1. Frederikshavn ligger fortsat på en tredjeplads efter SønderjyskE og Herning.

Opsummering:
Frederikshavn White Hawks havde ingen problemer med at slå Hvidovre i den sidste kamp i 2010.